Document ID: 31985R1922

*****
ΚΑΝΟΝΙΣΜΟΣ (ΕΟΚ) αριθ. 1922/85 ΤΗΣ ΕΠΙΤΡΟΠΗΣ
της 11ης Ιουλίου 1985
για την έβδομη τροποποίηση του κανονισμού (ΕΟΚ) αριθ. 2960/77 περί των λεπτομερειών πωλήσεως του ελαιολάδου που ευρίσκεται στην κατοχή των οργανισμών παρεμβάσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 231/85 (2), και ιδίως το άρθρο 12 παράγραφος 4,
Εκτιμώντας:
ότι το άρθρο 11 του κανονισμού (ΕΟΚ) αριθ. 2960/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2041/83 (4) προβλέπει ότι, όσον αφορά τα παρθένα μειονεκτικά ελαιόλαδα (λαμπάντε) και τα πυρηνέλαια, η τιμή πωλήσεως προσαρμόζεται στην περίπτωση που ο βαθμός οξύτητας δεν αντιστοιχεί στο βαθμό οξύτητας του ελαιολάδου για το οποίο έχει καθορισθεί η ελάχιστη τιμή· ότι είναι σκόπιμο να προβλεφθεί ότι τη στιγμή του καθορισμού του προσωρινού ποσού της τιμής πωλήσεως, αυτή μπορεί να προσαρμοστεί συναρτήσει του βαθμού οξύτητας που θα καθορισθεί· ότι πρέπει, συνεπώς, να τροποποιηθεί το άρθρο 12 παράγραφος 1 του εν λόγω κανονισμού, το οποίο προβλέπει τις λεπτομέρειες για τον υπολογισμό του προσωρινού ποσού της τιμής πωλήσεως·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 12 του κανονισμού (ΕΟΚ) αριθ. 2960/77, το δεύτερο εδάφιο της παραγράφου 1 αντικαθίσταται από το ακόλουθο κείμενο:
«Το προσωρινό ποσό υπολογίζεται πολλαπλασιάζοντας την ποσότητα που αναφέρεται ότι περιλαμβάνεται στην παρτίδα με την τιμή προσφοράς γι' αυτή την παρτίδα. Όσον αφορά τα μειονεκτικά παρθένα ελαιόλαδα (λαμπάντε) και τα πυρηνέλαια, η τιμή αυτή προσαρμόζεται σύμφωνα με τις λεπτομέρειες που προβλέπονται στο άρθρο 11 παράγραφος 2, συναρτήσει του αποτελέσματος της αναλύσεως της οξύτητας που αναφέρεται στην ίδια παράγραφο.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Ιουλίου 1985.

Labels: 3
17